Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänase külalise sõnul
on saatan spetsialiseerunud me mõtete vallutamisele,
mille tulemusena tal on ka avatud uks
hoidmaks meid haigete-, hirmunute- ja murtutena.
Kuid aitab küll!
Olge valmis oma uueks normaalsuseks!
Taevaseks normaalsuseks.
Sid Roth on uurinud üle 40 aasta üleloomulikku maailma.
Liituge Sidiga vaatama saadet "See on üleloomulik!“
Jumala ja Püha Vaimu ligiolu on nii tugev siin paigas.
Püha Vaim, me anname Sulle loa haarata kontroll siinse paiga üle
ja selle saate üle.
Haara kontroll nii televaatajate kui stuudio publiku üle.
Ootame Su käest imesid - ehedaid, piibellikke imesid.
Ootame, et Su ligiolu vallutaks iga viimse kui vaataja.
Chad Conzalese teenistuses on imed sündinud juba aastaid.
Samas on nende arv drastiliselt kasvanud.
Chadi sõnul elavad enamus usklikud neetud reaalsuses.
Selgita palun, mis vahe on neetud ja alternatiivsel reaalsusel?
Neetud reaalsus on normaalsus patuste jaoks.
Kahjuks on see normaalsus ka paljude usklike jaoks,
isegi, et oleme lunastatud sellest.
Jeesus ütles midagi väga võimast Johannese 17:17.
Ta ütles Jumalale, oma Isale: "Pühitse neid tões: sinu sõna on tõde!"
Kreekakeelne sõna seal mainitud "tõele" on "reaalsus"
ehk Jeesus ütles teisisõnu:
"Isa, pühitse ehk eralda nad kogemaks Sinu reaalsust."
See näitab meile,
et on üks teine reaalsus, mille järgi elada.
Jeesus ütles ka Joh. 14:6,
et Tema on tee, tõde ja elu ehk reaalsus.
Selleks, et näha, mis on tõeliselt ehe, tuleb vaadata Jeesuse peale.
Me kristlastena kuulutame küll vingeid usu-sõnumeid,
kuulutades võitu ja seda, et oleme Kristuses enam kui võitjad.
Samas aga omame sageli patuste neetud vaatenurka,
mistõttu me "taevased võtted" ei toimi.
Tundub, et mida sõbralikumaks kogudus muutub
Jumalat otsivate inimeste suhtes,
seda enam ja enam see taandub taevasest reaalsusest,
muutudes üha enam ja enam neetud reaalsuse sarnaseks.
Selles osas peab midagi muutuma.
Jah, peab,
sest me aktsepteerime seda, mis on normaalne maailma jaoks.
Me küll kuulutame, et Jumalale on kõik võimalik,
aga samas vaatame seda patuste vaatenurgast
stiilis: "Kuidas see peaks küll võimalik olema?"
Ja siis me samastumegi sellega, mis maiselt võimalik.
Me küll kuulutame,
et oleme juba terved Jeesuse vermete läbi
ja samas käitume kui see veritõbine naine,
kes üritas pääseda Jeesuse ligi, et saada terveks.
Nii et me jutlustame 45 minutit, et inimesed on juba terveks saanud,
kutsudes seejärel inimesi altarile: "Tulge ja saage terveks!"
Mis värk on? Kumb siis kehtib?
"Äsja ütlesite, et olen terve ja nüüd kutsute mind terveks saama?"
Seda seetõttu, et samastume ikka veel patustega,
mitte nendega, kes on ühendatud Kristusega.
Kuid ma pole enam
see veritõbine naine või pidalitõbine mees,
kes üritasid jõuda Jeesuse ligi.
Kui ma sain päästetud, asus ka Tervendaja elama mu sisse.
Me aga näeme end lahus Temast ja seetõttu see ka ei toimi.
Ma ei saa kuulutada taevast,
kui olen rohkem teadlik sellest neetud reaalsusest,
mis on patuste normaalsus.
See ongi see, mis tekitab lõhet
me usku täis kuulutuse ja tegelike tulemuste vahel.
Seetõttu on inimesed ka närvis, sest see ei toimi.
Sõnum usust on küll õige,
aga kuna meis on ka nii palju maailma,
selle asemel, et elada välja tõe reaalsust,
siis see ei toimigi me elus.
Just. Seepärast pühendaski Paulus nii palju aega sellele,
et õpetada meile, mida oma meelte-mõtetega teha.
Roomlastele 12:2: "Ärge muganduge praeguse ajaga,
vaid muutuge meele uuendamise teel."
Ta ütleb ka Efeslastele 4:17 väga kaalukalt,
et me ei elaks nagu paganad oma tühises meeles,
kes on oma mõtlemisega sattunud pimedusse
ja võõrdunud Jumala elust.
See "mõtlemine", mida ta mainib, tähendab otsetõlkes kujutlusvõimet.
Ehk ta ütleb meile,
et paganad on laskunud oma kujutlusvõime täiega valla
ja eemaldunud seetõttu ka Jumalast.
Sellest imelisest, kallist ja ülevoolavast väest,
mis on meie sees ja mis äratas Jeesuse surnuist.
See pole mõeldud olema veid meie sees,
aga see on mõeldud tulema esile ka me maailmas.
Me mõtted ehk kujutlusvõime on kui tamm,
mis laseb kas Jumala elul voolata meist välja
või needusel voolata me ellu.
Rääkides meelte uuendamisest,
siis kuidas murda vabaks sellest neetud reaalsusest?
Jeesus on meid juba teinud vabaks
ehk viinud meid pimeduse riigist Jumalariiki.
Ta on juba lõiganud meid lahti needusest.
Me aga oleme end hinge tasandil haakinud taas needuse külge,
arvates, et haige olek on normaalne.
Et vähk või selge mõistuse kaotamine on vanemaks saades elu osa.
Kõik need asjad, mida maailm peab normaalseks
ja mis on endiselt ka koguduses esindatud.
Kuniks me aga näeme asju nii nagu patused...
Me võime küll olla päästetud oma vaimu poolest,
aga kuniks meil on neetud mõtteviis, saame ka neetud tulemusi.
Seetõttu on palju inimesi,
kes surevad surivoodil tervenduskirjakohti tsiteerides,
kuna nad ei näe endid taevasest vaatenurgast lähtuvalt.
Patune vaatenurk näeb, et meil pole tervenemist,
samas kui taevane vaatenurk näeb, et see on juba olemas
ja see peab saama esile toodud.
Chad sai Keenias olles šokeeriva ilmutuse
ja seda endiselt tipptasemel nõidarstilt,
kes oli lasknud teda ragulkaga.
Kuid Chad ja ka teised said selle ilmutuse
ja see juhtis neid uuele usutasandile imede osas.
Naaseme peagi saatesse...
Koged sa, et Jumal ei kuule su palveid ega vasta sulle?
Nii mina kui mu külalised oleme kogenud seda sama.
Seetõttu tahan, et avaksid ekraanil nähtava kodulehe,
et kuulda intervjuusid,
kus mu külalised jagavad, kuidas paluda peatamatuid palveid.
Uuri ka tasuta palveäpi kohta GODTALK
ja jäta oma palvesoov, et saaksime paluda su eest.
On enam kui aeg su läbimurdeks!
Naaseme saatesse...
Chad, need kunagised nõidarstid, keda Keenias kohtasid
ja kes täna on tugevad Jeesusesse uskujad -
räägi teatud asjadest, mida neilt õppisid?
Võin kinnitada, et kui Chad kõneleb neist
ja õpetab inimestele teatud neid printsiipe,
siis nad kogevad imesid nagu seeni peale vihma.
Räägi, mida sa neilt siis õppisid?
Läksin nende meestega rääkima, sest teadsin,
et teatud mõttes omasid nad suuremaid vaimulikke kogemusi,
kui enamus kristlasi.
Ja kuigi tegu oli deemonlike jõududega,
tegutsesid nad väga reaalses väes.
Nii rääkisin ühe endise nõidarstiga,
paludes, et ta räägiks mulle meditatsioonist,
sõnades peituvast väest ja tervenemisest.
Ta ütles, et esimene asi, mis tervenemist puudutab,
on see, et kõik haigused ja hädad pärinevad saatanast.
Päris äge, kui endine nõidarst seda ütleb.
Ta ütles teise asjana,
et kõik haigustega seonduv on vaimne asi.
Enamus inimesi arvab, et tegu on füüsilise looga,
aga ta ütles, et see on vaimne asi.
Enamus kristlasi arvab endiselt, et tegu on füüsilise teemaga,
aga ta ütles, et see on vaimne asi.
Nii ei saanud nad ka kõrvaldada seda haigust,
sest saatan on looja.
Nad ei saanud kõrvaldada haigust, aga nad said manipuleerida sellega.
Kui keegi läks nende juurde vähiga,
said nad muuta selle näiteks diabeediks.
Kuidas teile meeldiks käia sellise arsti juures?
Nad lihtsalt manipuleerisid haigustega.
Kolmandaks ütles ta,
et saatan ei saa teha ühtki kristlast haigeks,
kui just kristlane ise ei anna saatanale talle Jumalalt antud meelevalda.
Miks peaks kristlane seda tegema?
Ükski kristlane ei ütleks muidugi teadlikult:
"Hei saatan, tee mind haigeks!"
Küll aga külvab saatan kristlaste pähe
erinevaid mõtteid, ideid ja ettepanekuid,
sest ta on ju petis ja valetaja.
Samas on meil võim saatana üle.
Nii on tal meelevald me üle vaid siis, kui selle ise talle anname.
Saatan on toimetanud selliselt alates Eedeni aiast.
Ta pettis ju suurelt Eevatki ja on teinud seda läbi aegade.
Nii et saatan on kui võltsingute kunstnik? - Just nii.
Ta ütles Eevale, et kui too sööb keelatud puust,
saab ta Jumala sarnaseks.
Kuid see oli suur pettus, sest Eeva oli juba Jumala sarnane.
Ta lihtsalt ei teadnud seda.
Samas ütleb Piibel midagi väga huvitavat,
mida paljud ei märka.
Piiblis on öeldud, et Eeva nägi, et sellest puust on hea süüa.
Ta oli ühtpidi ju koguaeg seda puud näinud,
kuid tol hetkel nägi ta seda puud teisiti,
taustaks ideed ja mõtted sellest, mis siis saab, kui ta sealt sööb.
Probleem ta nägemises oli aga see,
et ta vaatenurk ja kujutlusvõime olid muutunud.
Tõsiasi on see, et usk loob seda, mis on "viljastunud" me kujutlusvõimes
Nii et sinna, kuhu suundub su kujutlusvõime,
sinna suundub ka su usk.
See saab alguse mõttest,
mille peale sa kujutad seda kõike rohkesti ette.
Nii et kui saatan on selle mõtte külvanud,
saab see ka sündima.
Ja kui Jumal on selle mõtte külvanud ja sa kujutad seda ette,
siis ka see saab sündima.
See on see, mida sa ütled?
Jah, sest me oleme ühtpidi omaenda elu prohvetid.
Jumal on andnud meile selle loova väe ja võime.
Jeesus ütles, et suu räägib sellest, mida süda on tulvil.
Kõik on seotud hingega.
Me arvame sageli, et probleem on usus,
samas kui probleem on me kujutlusvõimes.
Sest isegi kui meid tabavad valud ja erinevad sümptomid,
siis kuhu see kohe pöördub? Mõttele.
Kui mul on südames valud, mõtlen kohe,
et nii mu isal kui vanaisal oli süda haige
ja äkki on mul siis ka?
Kui mu kehas või kehal on mõni moodustis,
mõtlen automaatselt, et tegu on vähiga.
Vanasti, kui inimesel oli nina kinni, peeti seda nohuks.
Tänapäeval kardetakse sel puhul sattuda EMO'sse või surra.
Kõik on hirmupõhine.
Kuid see kõik saab alguse ühest mõttest või ideest.
See on see, mida saatan teeb - ta planeerib selliseid asju,
et meid petta ja panna meid selliseid mõtteid ketrama.
Ja siis vastavalt me usule - olgu see heasse või halba,
me saame seda, mida räägime ja usume.
Me aga arvame, et probleem on me usus,
samas kui tegelikkuses see on kujutlusvõime probleem,
kus me laseme oma kujutlusvõimel lennata
ja selle kaudu end Jumalast kaugemale viia.
Nagu varem juba öeldud - me hing on see,
mis määrab ära, mis voolab me ellu.
Kas Jumala elu või needus.
Meie ise saame kontrollida, mis me ellu voolab.
Paljud kristlased arvavad,
et Jumal hoiab tagasi nende tervenemist
või mis iganes muid asju,
samas kui hoopis nende tegelik reaalsus avaldab mõju.
Mul on see asi juba olemas, aga saatan püüab öelda, et ei ole.
Sama juhtus ka Eevaga.
Ta püüdis saada midagi, mis tal oli juba olemas
ja ta kaotas selle.
Tänapäeva kristlased on samas seisus.
Rääkisid mulle enne selle nõidarsti kohta,
mida ta tegi, kui veel nõidarst oli
ja kuidas ta inimeste peale needusi pani.
Räägi teistelegi.
Ta ütles, et enne kellegi needmist ta tõusis vara, enne päikesetõusu
ja läks istus omaette õues pingile, paludes perel end rahule jätta.
Ta istus seal pingil seni,
kuniks ta teadis, et see needus, mille ta kellegi peale paneb,
tuleb ka päriselt esile.
Nii et ta mediteeris ja kasutas oma kujutlusvõimet,
nähes end needmas midagi ja nähes seda needust tulemas esile.
Oli selleks neetavaks siis mõni küla, linn, inimene, pastor või kogudus.
Ta ei lahkunud oma pingilt enne, kui oli selles kindel.
Ja kui siis päike tõusis, sõlmis ta päikesega lepingu.
Ta ütles: "Vaatasin, kuidas päike tõuseb
ja ütlesin päikesele:
"Kui miski siin maailmas ei suuda takistada sind tõusmast,
ei suuda ka miski takistada minu sõnu täitumast."
Sel hetkel mõistsin, et neil nõidarstidel on rohkem usku,
kui enamus kristlastel, keda ma tean.
Sest ta läks sealt paigast ja kuulutas selle needuse välja.
Ta ei käinud ringi, seda muudkui korrates ja korrates
ja öeldes: "Usun, et olen selle saanud."
Ta tegi seda vaid korra,
sest ta oli seda oma vaimusilmas juba näinud.
See oli ta vaimusilmas juba sündinud
ja ta kuulutas selle vaid ühe korra oma sõnadega välja.
Mis juhtub, kui üks nõidarst neab vaimuga täidetud kristlast?
Ta ütles, et ta sai kristlastele teha midagi vaid juhul,
kui nad ei teadnud, kes nad on.
Me oleme ühtpidi kui elavad surnud.
Me oleme surnud patule, haigustele ja hädadele,
kuid Paulus ütles Rm 6:11,
et me peame ka ise arvestama end olevat surnud patule.
Sest kui ma olen surnud patule,
olen ma ka surnud kõigile patu tagajärgedele.
Patt on kõige juur ja haigused-hädad selle vili.
Patt on kõige allikas
ja haigused, hädad, vaesus jne. on selle kaasnähtused.
Kui ma aga olen surnud allika suhtes,
olen ma ka surnud selle kaasnähtuste suhtes.
Ja isegi, et see on vaimne reaalsus, peame uskuma, et see on tõsi.
Vastasel juhul võid küll olla päästetud oma vaimu poolest,
aga kui omad neetud mõtteviisi, näed ka neetud tulemusi.
Isegi, et Jeesus on sind vabaks teinud.
Tahan, et Chad oleks peale pausi te isiklikuks treeneriks,
juhatades teid kasutama oma Jumalalt saadud kujutulusvõimet,
et elada ja liikuda taevases reaalsuses.
Oleme kohe tagasi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada, millal sa palvetad.
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Ebaõnnestunud operatsioon muutis juudi mehe halvatuks.
Ta langes sügavasse depressiooni, teades, et jääb eluks ajaks ratastooli.
Siis aga sai ta ilmutuse, mis muutis täiega ta elu
ja tõi kaasa ka imelise tervenemise.
Ta kõndimisvõime taastus täielikult,
kuigi 25 arsti, neurokirurgi ja neuroloogi ei oska seda seletada.
Tahate teada, mis see ilmutus oli?
Siis külastage ekraanil olevat kodulehte:
Naaseme saatesse...
Chad, sa juhendad usklikke
kõigi nende asjade osas, mida oled ise teinud.
Nii oled ka näinud nii palju imelist reaalsust -
pühitsetud, taevast reaalsust.
Seda tänu oma taevasele kujutlusvõimele.
Jaga mõnda asja, mis sinuga on toimunud.
Minuga on nii, et ma ei jää haigeks. Ma lihtsalt ei jää.
Kuid mõni aasta tagasi tekkis hetk, kus mul oli hirm oma finantside pärast.
Tegelesime ühe hiiglasliku hoone projektiga,
mis nõudis palju raha.
Olen tavaliselt küll usumees,
aga siis läksid mu mõtted mõneks päevaks rändama.
Läksin ühel õhtul k 23 paiku dušši alla
ja seebitades oma kätt,
nägin korraga, et see on kaetud lööbega.
Ma ei teadnud, mis see on? Pidalitõbi või mis värk?
Kogu mu keha oli kaetud vistrike ja lööbega
ja siis mu kõri hakkas üles paistetama,
nii et mul oli raskusi hingamise- ja neelamisega.
Hüüdsin oma naise järele,
mispeale ta jooksis vannituppa ja sattus paanikasse.
Pikk jutt lühikeseks - me otsustasime minna EMO'sse.
Teel EMO'sse sain aga enda peale pahaseks,
mõistes, et olin selle häda endale ise kaela tõmmanud
ja hakanud kartma.
Parkisime auto ära ja mu naine oli valmis sisse minema,
kui ütlesin: "Stop!
Anna mulle 10 minutit, et rakendada omaenda poolt õpetatut."
Olin omadega üsna lääpas, aga ütlesin: "Anna mulle 10 minutit."
Ta pani stopperi käima, sest ta oli valmis sisse minema,
kuid ma panin Youtubest taustaks vaikse muusika mängima,
sulgesin oma silmad
ja kujutasin end ette seismas seal...
Kujutasin end ette seismas Jumala trooni ees...
- Mis sinuga toimub?
Midagi vaimset on praegu teoksil.
Ma lihtsalt uppusin sellesse. - Ma tean.
Jumala ligiolu on nii tugevalt siin.
Pole midagi olulisemat, kui see, mis siin praegu toimub.
Jumala ligiolu on nii tugev
ja see, mida Ta ütleb, saab ka sündima.
Jumala ligiolu muutub üha tugevamaks ja tugevamaks.
Istusin autos ja kujutasin end ette seismas Jumala trooni ees.
Jeesus ütles Jh 15:5,
et Tema on viinapuu ja meie selle oksad.
Nii kujutasin ka ette Tema elu ja väge voolamas Temast minusse.
Ma ei püüdnud isegi terveks saada,
vaid ma tahtsin, et mu hing saaks taasühendatud Temaga
ja ma tundsin korraga mõne minuti pärast,
kuidas mu hingamine lõi lahti ja ma sain uuesti hingata.
Vaatasin oma nahka ja kogu see lööve oli kadunud.
Nii palusin oma naisel viia mind koju ja me läksime tagasi koju.
Samas ma ei teadnud tookord, ei lööve ei kao lihtsalt iseenesest.
See võib kesta vahel nädalaid või isegi kuid.
Kuid isegi sel hetkel ma ei pingutanud mingi lahenduse nimel,
vaid ma pöördusin tagasi punkti, kus olla ühenduses Jeesusega.
Nii hakkasin kasutama nii seda kogemust,
kui kõike nõidarstidelt kuuldut
oma teenistustel ja tervenemiskonverentsidel.
Mida siis näinud oled?
Imelisi, imelisi tulemusi.
Üks juhtus hiljuti Wisconsinis, kus üks naine tuli ratastoolis.
Ta polnud halvatud,
aga ta oli nii suurtes valudes, et ta ei saanud käia.
Nägin, et ta on valudes ja ta jagas oma probleemidest.
Ma ei plaaninud seda ette, aga ütlesin:
"Kasutame oma kujutlusvõimet.
Tahan, et sulgeksite oma silmad
ning näeksite Jeesust enese juures ja näeksite end Jumala trooni ees.
Tahan, et istuksite Jeesuse paremale käele
ja pööraksite oma pea vasakule."
Selle naise silmad olid suletud.
"Pöörake oma pea vasakule ja pange oma käsi Jumala käe peale,
tundes, kuidas Ta vägi voolab Temast teisse."
Naine tõusis peagi püsti ja kõndis mööda kirikusaali ringi.
Ühtlasi lahkus ta sealt ilma ratastoolita.
Jumal ei tee vahet inimeste vahel!
Meil on veel vaid minut jäänud,
mistõttu palveta tervenemise eest, kuna oled nii täis Jumala Vaimu.
Efeslastele 1:18 on palve, et Jumal valgustaks me südame silmi
ja laseks meil näha valgust,
et me teaksime, milline lootus on tema kutsumises
ja milline on tema pärandi kirkuse rikkus
pühade sees.
Palun, et võiksite jätkuvalt kogeda Jumala piiritut väge,
mis on teile usu läbi kättesaadav.
Et te elu peegeldaks seda tohutut väge,
kui Jumal toimib te kaudu.
Lihtsalt sulgege oma silmad ja kujutage ette, et Ta seisab te ees,
edastades teile oma võimast väge.
Seda sama vägi, mis äratas Jeesuse surnuist,
voolab nüüd te vaimust
teie ihusse,
tuues esile loovaid asju.
Ma kuulutan prohvetlikult sellele hullusele,
mis praegu maailmas toimub,
kus inimesed ei tea, kes nad on.
Kus on segadust oma soo üle
ja toimuvad soovahetuse operatsioonid.
Kuid see on üks neid loovaid asju, mis saab aset leidma,
kui selle operatsiooni läbiteinud isikud
võtavad Jeesuse oma Päästjana vastu
ja saavad teada, kes nad on.
Loovad imed hakkavad selle peale sündima
ja kehaosad, mis on ära opereeritud, tekkivad üleloomulikult tagasi.
Jumal ütleb: te pole veel midagi näinud!
Jumala üleloomulikkusel ei ole piire.
Nii nagu pole ka piire su üleloomulikuks läbimurdeks
ükskõik, kus ja millal.
ISN netivõrgustik on kättesaadav nii su nutiseadmetes kui Smart-TV's
tänu tasuta ISN-äpile.
Vaatajad on hämmingus imedest, mida mu saatekülalised on kogenud.
Nüüd kogevad nad aga isegi sama Jumala puudutust
ja sul on samuti see võimalus.
ISN'i kaudu näed saateid 24/7 nii oma nutiseadmetes kui Smart-TV's
Saa osa tipptasemel õpetajate õpetusest
või suurel hulgal "See on üleloomulik" saadetest.
Lae tasuta ISN äpp alla juba täna!
Telekavad olid ägedad mu vanemate põlvkonna jaoks.
Tänu ISN-äpile võin näha oma lemmiksaateid,
mil iganes ise soovin.
Ole valmis oma läbimurdeks, tervenemiseks ja imeks!
Lae tasuta ISN äpp alla juba täna!
Järgmises saates...
Ma polnud kunagi külastanud nähtamatut vaimusfääri,
kuniks sain ebatavalise külastuse osaliseks.
See avas mulle ka prohvetliku nägemise võime.
Mina olen Brian Guerin
ja ma kutsun teid vaatama meid järgminegi kord,
sest Jumal ütles,
et saan anda edasi kõike seda, mida olen ise saanud.
Tõlge: Anne-Ly Raukas